**Mukavaa tammikuuta!**Uuden johtokunnan vuosi on alkanut melkoisella rytinällä. Pakolliset pankkiasiat, PRH:n ilmoitukset ja muut byrokraattiset asiat on saatettu valmiiksi.   
Jäsenistön on myös hyvä muistaa maksaa jäsenmaksu vakuutusturvan säilymiseksi sekä kilpailevien jäsenten on lisäksi muistettava huolehtia kilpailuluvat kuntoon.

Olemme selvittäneet vaihtoehtoja seuramme toiminnan virkistämiseksi ja talouden turvaamiseksi. Rahoitusavustuksia on kartoitettu sekä haettu.  
Iloksemme myös osa maneesin mainossopimuksista uusittiin, joten toivottavasti jäsenet suosivat seuraamme tukevia yrityksiä.

Loimme uuden toimintatavan toimikuntien muodossa.  
Toimikuntien tarkoitus on tukea johtokunnan toimintaa ja saada jäseniä mukaan vapaaehtoistoimintaan.  
Johtokunnan vastuuhenkilöt ovat jo kyselleet vapaaehtoisia mukaan toimintaan. Mikäli koet, että sinulla olisi annettavaa toimikuntatyöhön, niin laita sähköpostia seuralle tai ota suoraan yhteyttä vastuuhenkilöön.

Esteratsastus: Marita Rovamo  
Kouluratsastus: Arja Martikkala  
Kenttäratsastus: Niina Hotakainen  
Juniorit: Tiina Jokinen  
Kanttiini: Sarita Reunanen

Jäsenistöltä on tullut valtavasti kyselyjä sekä risuja ja ruusuja. Otamme mieluusti vastaan rakentavaa kritiikkiä ja parannusehdotuksia. Pyrimme rakentamaan avointa ja helposti lähestyttävää toimintakulttuuria sekä teemme hartiavoimin töitä, että meillä kaikilla on mukava seura, missä jokaisella jäsenellä on hyvä olla.

Toimintaamme ohjaa jäsenistön hyväksymä toimintasuunnitelma, jota pyrimme toteuttamaan.

Olemme myös sitoutuneet Suomen Ratsastajainliiton Reilu peli-toimintaan.  
Ratsastuksen Reilu Peli on arvomaailma ja toimintatapa, jonka avulla kaikki toiminnassa mukana olevat roolista riippumatta rakentavat ja vahvistavat positiivista, kannustavaa toimintakulttuuria.

https://www.ratsastus.fi/srl/vastuullisuustyo/reilu-peli/

Hallitus kokoontuu seuraavan kerran sunnuntaina 30.1. Tiedotamme päätöksistä kokouksen jälkeisellä viikolla.

Seuran yleinen sähköposti: oulun.ratsastajat.ry (a) gmail.com

Jäsenasiat: or.jasenasiat (a) gmail.com

Terveisin

Oulun ratsastajien johtokunta